ඉත්ස්කුෂිමා විහාරය
යනු,   එහි "පාවෙන" තෝරී ද්වාරය සඳහා පසිඳු, ඉත්ස්කුෂිමා ( මියාජිමා ලෙසින් ජනප්‍රිය)  දිවයිනෙහි පිහිටි, ෂින්තෝ සිද්ධස්ථානයකි.  ජපානයෙහි හිරෝෂිමා ප්‍රාන්තයෙහි හට්සුකයිචි නගරයෙහි එය පිහිටා ඇත. මෙම සිද්ධස්ථාන සංකීර්ණය,  යුනෙස්කෝ ලෝක උරුම අඩවියක් ලෙසින් නම් කර ඇති අතර, ජපාන රජය විසින් එහි ගොඩනැගිලි සහ දේපල කිහිපයක්  ජාතික වස්තූන් ලෙසින් ප්‍රකාශයට පත් කර ඇත. 

ඉත්ස්කුෂිමා සිද්ධස්ථානය යනු, ජපානයෙහි ඉතාමත් ජනප්‍රිය සංචාරක ආකර්ෂණයක් වෙයි. එය වඩාත් ජනප්‍රිය වනුයේ, සිද්ධස්ථානයෙහි  අසල පෙදෙසෙහි පිහිටි තෝරී නමැති විස්මයජනක ද්වාරය,  මිසෙන් කන්දෙහි ශුද්ධවූ මුදුන්, පතළ වනාන්තර සහ, එහි  සෞන්දර්යාත්මක සාගර දර්ශනය යන දේ සඳහා වෙයි. 

තෝරී ද්වාරය වර්තමානයෙහි සම්පූර්ණ වශයෙන් අර්ධ-පාරදෘශ්‍ය පලංචි භාවිතයෙන් ආවරණය කර ඇති අතර, 2020 ඔලිම්පික් තරගාවලියට සූදානමක් වශයෙන් එහි ප්‍රතිසංස්කරණ කටයුතු සිදුවෙමින් පවතියි